Komisijas ziņojums Padomei un Eiropas Parlamentam - Direktīvas 98/8/EK par biocīdo produktu laišanu tirgū ieviešanas novērtējums (iesniegts saskaņā ar direktīvas 18. panta 5. punktu) un progresa ziņojums par direktīvas 16. panta 2. punktā minēto rīcības programmu /* COM/2008/0620 galīgā redakcija/2 */





[pic] | EIROPAS KOPIENU KOMISIJA | Briselē, 8.10.2008 COM(2008) 620 galīgā redakcija KOMISIJAS ZIŅOJUMS PADOMEI UN EIROPAS PARLAMENTAM Direktīvas 98/8/EK par biocīdo produktu laišanu tirgū ieviešanas novērtējums (iesniegts saskaņā ar direktīvas 18. panta 5. punktu) un progresa ziņojums par direktīvas 16. panta 2. punktā minēto rīcības programmu KOMISIJAS ZIŅOJUMS PADOMEI UN EIROPAS PARLAMENTAM Direktīva s 98/8/EK par biocīdo produktu laišanu tirgū ieviešanas novērtējums (iesniegts saskaņā ar direktīvas 18. panta 5. punktu) un progresa ziņojums par direktīvas 16. panta 2. punktā minēto rīcības programmu 1. IEVADS Eiropas Parlamenta un Padomes 1998. gada 16. februāra Direktīva 98/8/EK reglamentē biocīdo produktu laišanu tirgū. Tajā noteikta saskaņota Kopienas sistēma biocīdo produktu atļauju piešķiršanai un laišanai tirgū, šo atļauju savstarpējai atzīšanai Kopienā un paredzēta to atļauto aktīvo vielu Kopienas saraksta izveidošana, kuras drīkst izmantot biocīdajos produktos. Direktīvas mērķis ir augsta līmeņa cilvēku un dzīvnieku veselības un vides aizsardzības nodrošināšana. Citu pasākumu starpā direktīvā noteikta desmit gadu darba programma to biocīdajos produktos izmantojamo aktīvo vielu sistemātiskām pārbaudēm, kuri bija pieejami tirgū pirms tās stāšanās spēkā (2000. gada 14. maijā). Šo desmit gadu laikā dalībvalstis var turpināt piemērot savas struktūras biocīdo produktu laišanai tirgū. Pirms direktīvas stāšanās spēkā daudzās dalībvalstīs par šiem produktiem nebija pilnībā izveidota tiesiskā regulējuma režīma. Iepriekšējos astoņos gados izveidota izmantoto aktīvo vielu sistemātiska uzskaite un izstrādāta programma šo vielu novērtēšanai. Direktīvas ieviešanas rezultātā vairs netiek izmantotas gan tādas aktīvās vielas, kuru lietojums bija margināls, gan tādas, kurām ir nevēlama ietekme uz vidi un veselību. Aktīvo vielu novērtēšanas procesā izmanto padziļinātas pārskatīšanas sistēmu. Šo pasākumu rezultāts ir labs pamats vēl nenovērtēto aktīvo vielu novērtēšanai turpmākajos gados un produktu apstiprināšanas posmam nākamajā desmitgadē. Ziņojumā identificētas vairākas direktīvas prasības, kurām jāpievērš uzmanība direktīvas gaidāmās pārskatīšanas laikā. 2. ZIņOJUMA KONTEKSTS Direktīvas 16. panta 2. punktā noteikts, ka Komisijai jānosūta Eiropas Parlamentam un Padomei ziņojums par programmas izpildes gaitu ne vēlāk kā divus gadus pirms tās plānotā beigu termiņa. Direktīvas 18. panta 5. punktā ir noteikts, ka Komisijai ir jāsagatavo ziņojums par direktīvas īstenošanu un jo īpaši par vienkāršotajām procedūrām septiņus gadus pēc direktīvas stāšanās spēkā. Efektivitātes labad Komisija ir nolēmusi apkopot un iesniegt savus secinājumus par direktīvas ieviešanu un sistemātiskas pārbaudes programmas izpildes gaitu vienā ziņojumā. Šā ziņojuma sagatavošanai par direktīvas ieviešanu tika pasūtināts attiecīgs pētījums. Pētījums sagatavots, pamatojoties uz apspriedēm ar plašām interesentu aprindām. Pirms tam tika veikts atsevišķs pētījums par jautājumiem, kas saistīti ar izstrādājumiem, kuri apstrādāti ar biocīdiem[1]. Šā ziņojuma secinājumos ir iekļauti arī fakti un skaitļi no apvienotā pārskata, kas jāsagatavo saskaņā ar direktīvas 24. pantu, un kura pamatā ir dalībvalstu iesniegtā informācija. Ziņojuma mērķis ir informēt pārējās Kopienas iestādes, dalībvalstis un sabiedrību par direktīvas un jo īpaši pārbaudes programmas īstenošanu laikā no 2000. gada 14. maija līdz 2008. gada 1. martam. Tomēr jāatzīmē, ka daudzu svarīgu direktīvas noteikumu īstenošana vēl nemaz nav sākta. Jo īpaši, vēl netiek izdotas atļaujas biocīdiem produktiem. Ziņojumā ir iekļautas ziņas par situāciju desmit dalībvalstīs, kuras pievienojās Eiropas Savienībai 2004. gada 1. maijā, bet nav datu par situāciju Bulgārijā un Rumānijā. 3. DIREKTīVAS IEVIEšANA – AKTīVO VIELU PāRSKATīšANAS PROGRAMMA Pēc direktīvas pieņemšanas Komisija un dalībvalstis uzsāka darba programmu ar mērķi sistemātiski novērtēt ar tām aktīvajām vielām saistītos riskus, kuras var atļaut izmatot biocīdo produktu sastāvā. Programma izveidota saskaņā ar Komisijas regulu[2] par noteikumiem aktīvo vielu pārskatīšanas pirmajam posmam. Šajā posmā nozarei jāidentificē savos produktos izmantotās aktīvās sastāvdaļas, un, ja tā vēlas turpināt to izmantošanu par biocīdiem, tās jāpaziņo novērtēšanai, sākotnēji iesniedzot ierobežota apjoma dokumentāciju ar informāciju par šīm vielām. Šā posma beigās tika pieņemta Komisijas regula[3] par pārskatīšanas programmas otro posmu, kurā ir noteikts identificēto esošo aktīvo vielu saraksts, paziņoto vielu novērtēšanas grafiks, ziņotāju dalībvalstu saraksts diviem pirmajiem prioritārajiem sarakstiem, kā arī noteikumi, kas attiecas pārskatīšanas programmas procedūras jautājumiem. Pēc tam ar Komisijas otrās regulas grozījumiem[4], norādītas ziņotājas dalībvalstis pārējiem diviem prioritārajiem sarakstiem, kā arī atrisinātas dažus citas problēmas, kas radās ieviešanas laikā, piemēram, iespēja noteikt pagaidu atbrīvojumus attiecībā uz aktīvajām vielām, kurām novērtēšana nav plānota, bet kuru lietojums vienai vai vairākām dalībvalstīm tiek atzīts par būtisku. Līdztekus aktīvo vielu pārskatīšanas tiesiskā regulējuma izstrādāšanai Komisija ir sagatavojusi un saskaņojusi ar dalībvalstīm ievērojamu skaitu publiski pieejamu[5] visaptverošu ieteikuma dokumentu, lai palīdzētu dalībvalstīm un nozarei tām noteikto uzdevumu risināšanā. 3.1. Pārskatīšanas programmā līdz šim paveiktais Pārskatīšanas programmas pirmā posma noslēgumā nozare kā biocīdo produktu aktīvās sastāvdaļas identificējusi 964 vielas, kas bija tirgū pirms 2000. gada 14. maija. No tām 416 aktīvās vielas tika paziņotas novērtēšanai lietojumiem vienā vai vairākos produktu veidos. Pārējās 548 (apm. 60%) identificētās vielas netika atbalstītas, un attiecīgi līdz 2006. gada 1. septembrim to lietošana tika izbeigta. Pamatojoties uz 2. nodaļā minētā pētījuma rezultātiem, uzskata, ka šīs aktīvās vielas izmantotas tikai 13–33% tirgū pieejamo biocīdo produktu. Dažas aktīvās vielas vairs neizmantoja biocīdos, bet citas - to toksisko īpašību dēļ. Dažos gadījumos bija paredzētas ierobežotam tirgum, kas nenodrošinātu iespējas segt novērtēšanas izmaksas. Šā ziņojuma sagatavošanas laikā neidentificēja nevienu gadījumu, kad šādām aktīvajām vielām nebūtu aizstājēja, vai to neizmantošanas dēļ būtu savairojušies kaitīgi organismi, lai gan šādus riskus pilnīgi nevar izslēgt. Savukārt dažu ļoti toksisku vielu izņemšana ir acīmredzams pozitīvs pārskatīšanas programmas rezultāts. Līdz 2008. gada 1. martam no pārskatīšanas programmas ir izņemta puse sākotnēji paziņoto aktīvo vielu/produktu veidu kombināciju (sk. 1. att.). 1. attēls. Sākotnēji paziņotās un nozares atbalstītās aktīvo vielu/produktu veidu kombinācijas[6] [pic] To varētu skaidrot ar faktu, ka dažas aktīvās vielas pieteica bez nopietna nolūka iesniegt novērtēšanai pilnīgu dokumentāciju, citas tika pieteiktas pārāk daudziem produktu veidiem un par dažām no tām dokumentācijas sagatavošanas vai izvērtēšanas laikā kļuva skaidrs, ka izmaksas būs lielākas par sākotnēji paredzētajām. Tā kā aktīvo vielu novērtēšanas noslēguma posms ir sācies tikai pavisam nesen, direktīvas I pielikumā patlaban ir iekļauts tikai neliels skaits aktīvo vielu. IA pielikumā ir viena apstiprināta aktīvā viela. 3.2. Pārskatīšanas programmas izpildes gaita Pārskatīšanas programmas sākotnējā grafika pamatā bija pieņēmums, ka no brīža, kad dalībnieki iesniedz dokumentāciju, līdz lēmuma pieņemšanai par aktīvo vielu iekļaušanu paiet divi gadi. Praktiski izrādījies, ka tas nav iespējams, ņemot vērā direktīvā un tās īstenošanas pasākumu procedūrās noteiktos termiņus. Līdz šim neviena aktīvā viela nav novērtēta par trijiem gadiem īsākā laikā, un novērtēšanas perioda vidējais ilgums ir apmēram četri vai pieci gadi. Turklāt jānorāda, ka pārskatīšanas regula sniedz iespēju pārņemt dalībnieka lomu, lai atbalstītu aktīvo vielu, kuru visi sākotnējie pieteikumu iesniedzēji ir atsaukuši. Šādos gadījumos personai, kas turpmāk pārņem dalībnieka lomu, nosaka jaunu termiņu, kurā jāsagatavo un jāiesniedz pilnīga dokumentācija. Šāds process nodrošina jaunu iespēju novērtēt aktīvo sastāvdaļu un darīt to pieejamu tirgū, tomēr tādējādi novērtēšanai vajadzīgais laiks ir pieci gadi vai pat ilgāk. Var atzīmēt vairākus faktorus, kuru dēļ pārskatīšanas programma norit lēnāk nekā bija plānots: darba tehniskā sarežģītība; nepietiekami cilvēkresursi; dažos gadījumos pieredzes trūkums dokumentāciju sagatavošanā un novērtēšanā; nepieciešamība izstrādāt piemērotas testēšanas metodes un kaitīgās iedarbības scenārijus daudziem dažādiem lietojumiem; pārāk optimistiski noteiktie pārskatīšanas termiņi, ņemot vērā ievērojamo skaitu vēlāk paziņoto aktīvo vielu/produktu veidu kombināciju. Ņemot vērā pārskatīšanas programmas līdzšinējo norisi, aprēķini liecina, ka pēdējo lēmumu par atlikušajām vēl nenovērtētajām aktīvajām vielām pieņems tikai 2014. gadā. Atlikušā darba plānotie izpildes termiņi norādīti 1. pielikumā. Visbeidzot ir jānorāda, ka direktīvas 16. panta 3. punktā nav norādīts īpašs laika periods biocīdo produktu dokumentāciju sagatavošanai pēc aktīvās vielas iekļaušanas I vai IA pielikumā, produkta atļauju pieteikumiem dalībvalstīm un produktu atļauju piešķiršanai, grozīšanai vai atcelšanai, pamatojoties uz novērtēšanai iesniegto dokumentāciju. Tomēr šis ir svarīgs biocīdu iekšējā tirgus saskaņošanas un izveidošanas posms, kas paildzina arī pārejas periodam vajadzīgo laiku. 4. DIREKTīVAS IEVIEšANA – VIENKāRšOTāS PROCEDūRAS Papildus I pielikumam, kurā iekļautas „standarta” aktīvās vielas, direktīvas atļauto vielu sarakstam ir vēl divi pielikumi: IA un IB pielikums. IA pielikumā ir vielas ar nelielu toksisko un ekotoksisko iedarbību, tāpēc tās var izmantot „zema riska” biocīdajos produktos. IB pielikumā ir uzskaitītas „pamatvielas” jeb „izejvielas”, proti, vielas, kuras nelaiž tirgū galvenokārt biocīdiem lietojumiem, tomēr tām ir zināma biocīda darbība. 4.1. Zema riska produkti Iespējas pazemināt prasības par datiem attiecībā uz biocīdu produktu dokumentāciju un īsāki reģistrācijas un savstarpējas atzīšanas termiņi ir ievērojams ieguvums uzņēmumiem, kas pārdod biocīdos produktus. Tomēr aktīvo vielu ražotājiem nav nekāda reāla labuma no aktīvās vielas iekļaušanas IA, nevis I pielikumā. Tas ir tādēļ, ka sākotnēji par visām aktīvajām vielām ir jāiesniedz vienāds datu daudzums. Jo īpaši, tādi paši pētījumi ir jāveic un jāiesniedz to rezultāti gan to aktīvo vielu novērtēšanai, kas rada bažas, tāpat kā tām, kuras tiek uzskatītas par vielām ar zemu risku. Tikai pēc novērtēšanas izlemj, vai aktīvo vielu iekļaut IA vai I pielikumā. 4.2. Pamatvielas Līdz šim ne nozare, ne dalībvalstis nav pieprasījuši iekļaut kādu aktīvo vielu IB pielikumā. Tam varētu būt divi galvenie iemesli: lai gan datu apjoms un tādēļ arī izdevumi, kas ir nepieciešami, lai sagatavotu dokumentāciju par aktīvo pamatvielu ir tādi paši kā par „parastu” vielai, direktīva neaizsargā īpašuma tiesības uz šiem datiem. Turklāt šās vienkāršotās procedūras vienīgajai priekšrocībai, saskaņā ar kuru produktiem, kas satur pamatvielas, nav vajadzīga ne tirdzniecības atļauja, ne reģistrācija, ir pretsvarā aizliegums pārdot tās tieši lietojumiem par biocīdiem. 4.3. Pamatsastāvi Pamatsastāv os ir iekļautas biocīdo produktu grupas specifikācijas ar nelielām pielaidēm attiecībā uz references produktu. Tā kā pirmās atļaujas biocīdajiem produktiem nav paredzēts izdot pirms 2009. gada, neviens pamatsastāvs pagaidām vēl nav praktiski izveidots. Tomēr šķiet, ka dažas dalībvalstis jau piemēro vienkāršotās procedūras principus esošajās valstu sistēmās, samazinot administratīvās prasības gadījumos, kad atļaujas pieprasījums attiecas uz to pašu produktu dažādu krāsu sastāvā. Pētījumā, kas minēts 2. nodaļā, ir secināts, ka princips, kas ir vienkāršotās procedūras pamatā, var dot patiesus ieguvumus, bet ir jāveic plašāks pētījums par to, ko tas ietver un kā darbojas. 5. DIREKTīVAS IEVIEšANA – CITI JAUTāJUMI 5.1. Direktīvas darbības joma Īstenošanas laikā radās vairāki jautājumi, kas ir saistīti ar precīzu direktīvas piemērošanas jomu. Viens no jautājumiem, kas ir jārisina, attiecas uz apstrādātiem izstrādājumiem. Patlaban direktīva neattiecas uz izstrādājumiem, kas tiek apstrādāti ar biocīdiem produktiem, lai tos pasargātu no bojāšanās, kā arī izstrādājumiem, kuriem nav nekādas biocīdas iedarbības un kuri netiek pārdoti kā biocīdi produkti. Ja apstrāde notiek Eiropas Savienībā, nerodas īpašas problēmas, jo biocīda piegāde operatoram, kas veic apstrādi, ir uzskatāma par laišanu tirgū, un tā ir reglamentējama. Citādi ir gadījumos, kad apstrādi veic trešās valstīs un pēc tam izstrādājumus importē Eiropas Savienībā (piemēram, apstrādātu koksni vai audumus). Var gadīties, ka apstrādei izmanto vielas, kas atzītas par cilvēka veselībai vai videi kaitīgām un ES ir aizliegtas vai stingri ierobežotas. Šāda situācija rada draudus cilvēka veselībai un videi un Eiropas nozarei var būt diskriminējoša. Citi ar piemērošanas jomu saistītie jautājumi attiecas uz precīzu to produktu (piem., veterinārie medikamenti, kosmētikas līdzekļi) nošķiršanu, uz kuriem varētu attiekties arī citas Kopienas direktīvas, jautājums par tās attiecināšanu uz vielām, kas rodas in situ , un tika panākta vienošanās, ka tādas aktīvās vielas (kā par repelentu izmantojamie pipari vai par atraktantiem lamatās un slazdos izmantojamais cukurs vai augļu sulas), kuras lieto arī pārtikai vai dzīvnieku barībai, nav jomā, uz kuru attiecas šī direktīva. 5.2. Datu aizsardzība un datu kopīga izmantošana Lai gan direktīvas 13. pants un vairāki citi noteikumi nepārprotami rosina iesniedzējus uz sadarbību, apkopojot vajadzīgo informāciju aktīvo vielu vai biocīdo produktu novērtēšanai, tā skaidri neliek obligāti dalīties informācijā, kas ir vajadzīga direktīvas mērķiem. Lai arī tas nav obligāti, tā vietā datu īpašnieks var izlemt, vai piešķirt nākamajiem iesniedzējiem tiesības atsaukties uz informāciju, ko tie ir iesnieguši kompetentajai iestādei, izdodot tiem „pieejas vēstuli”. Ja datu īpašnieks un cits iesniedzējs nevar panākt vienošanos, pēdējam vai nu ir jāveic atkārtots pētījums (kas ir īpaši nevēlami attiecībā uz izmēģinājumiem ar dzīvniekiem), vai jāatstāj tirgus līdz datu aizsardzības termiņa beigām. Patlaban esošajā pārskatīšanas programmas posmā no dokumentācijas, kas iesniegta 472 aktīvo vielu/produktu veidu kombināciju iekļaušanai, apm. 25% ir iesnieguši konsorciji vai vismaz divu uzņēmumu kopīgas darba grupas. Par vienu aktīvo vielu/produktu veidu kombināciju 10% gadījumu ir iesniegti vairākas dokumentu paketes, kas nozīmē, ka ieinteresētajām pusēm nav izdevies vienoties par datu kopīgu izmantošanu un iesniegt kopīgi izstrādātu dokumentāciju. Vēl viens jautājums, kas nozarei radās vairākkārt, ir par uzņēmumiem, kas turpina tirdzniecību ar produktiem, kuru sastāvā ir aktīvās vielas, kas tiek novērtētas saskaņā ar pārskatīšanas programmu, lai gan nav šīs vielas paziņojuši, vai arī (tāpat kā braucēji bez biļetes) tie nepiedalās novērtēšanas izmaksu segšanā. 5.3. Dalībvalstu piemērotās nodevas Direktīvas 25. pantā ir paredzēts, ka dalībvalstīm ir jānosaka nodevas, kas jāmaksā personām, kuras laiž vai vēlas laist tirgū biocīdos produktus, lai varētu segt administratīvās izmaksas, kas saistītas ar direktīvas procedūrām. Rezultātā sistēmas un noteiktās nodevas Eiropas Savienībā ir ļoti atšķirīgas. Piemēram, nodeva par aktīvās vielas dokumentācijas novērtēšanu attiecībā uz vienu produkta veidu (piemēram, lietojumu) var būt no 50 000 euro līdz 350 000 euro; arī maksāšanas veids dažādās dalībvalstīs var atšķirties. Tas biocīdu nozarē rada nevienlīdzīgu situāciju, jo īpaši pārskatīšanas programmas dalībniekiem, kas nevar izvēlēties dalībvalsti, kura izskata viņu iesniegto dokumentāciju par aktīvo vielu. 5.4. Datu prasības Būtiskākās direktīvas prasības attiecībā uz toksiskuma un ekotoksiskuma pētījumiem nodrošina cilvēku, dzīvnieku un vides augstu aizsardzības līmeni. Tomēr, tā kā direktīva neizšķir aktīvās vielas, ja runa ir par datu prasībām, tad dažām vielām, kas ir atzītas par zema riska vielām, šīs prasības ir uzskatāmas par pārmērīgām. Lai gan saskaņā ar direktīvu ir nodrošināta iespēja atteikties no datu prasībām, dalībvalstis, šķiet, piemēro šo principu nevienādi. Tas ir izraisījis dažādas pieejas un radījis nevienlīdzīgas attieksmes risku. 5.5. Produkta atļauju piešķiršana un savstarpēja atzīšana Patlaban dalībvalstīs produktu vērā ņemama atļauju piešķiršana pēc aktīvās vielas iekļaušanas I vai IA pielikumā un to savstarpēja atzīšana vēl nav sākusies. Tomēr dalībvalstis un ieinteresētās personas ir izveidojušas savstarpējās atzīšanas vienkāršošanas grupu, lai atvieglotu darbību produktu atļauju piešķiršanas posmā un risinātu problēmas, kas saistītas ar atļauju un jo īpaši reģistrācijas savstarpēju atzīšanu. 6. DIREKTīVAS IETEKME UZ TIRGU UN JO īPAšI MVU Kamēr vēl ir pāragri izvērtēt pilnīgu direktīvas ietekmi uz biocīdo produktu tirgu, ir novērotas dažas tendences, kuras ļauj izdarīt sākotnējus secinājumus. Pamatojoties uz identifikācijas un paziņošanas darbības rezultātiem, kas iesniegti kā Komisijas Regulas (EK) Nr. 2032/2003 pielikums, apm. 60% aktīvo vielu, kas izmantotas biocīdajos produktos pirms 2000. gada, netika atbalstītas novērtēšanai un bija jāizņem no tirgus līdz 2006. gada 1. septembrim. To aktīvo vielu daļa, kuras izņems no tirgus līdz pārskatīšanas programmas beigām, iespējams, būs vēl lielāka, ņemot vērā, ka par gandrīz 50% sākotnēji paziņoto aktīvo vielu/produktu veidu kombinācijām dokumentācija netika iesniegta. Tomēr daļu šo vielu, kuras nozare neatbalstīja (sākotnēji vai vēlāk), acīmredzot vairs neizmanto, vai tām bija maz izredžu tikt iekļautām direktīvas atļauto aktīvo vielu sarakstā to toksisko īpašību dēļ. Savukārt virknei vielu to iekļaušanas neatbalstīšanas kritērijs acīmredzami bija finansiāls – gaidāmā peļņa nespētu nosegt ar dokumentāciju saistītās izmaksas. Šajā ziņā lielajiem uzņēmumiem veicies labāk nekā MVU. Līdz šim brīdim dalībvalstīm ir iesniegta dokumentācija astoņu jaunu aktīvo vielu iekļaušanai. Par piecām no tām tā atzīta par pilnīgu. Izteikti iebildumi pret lielajām izmaksām un resursu izlietojumu vielu novērtēšanai saskaņā ar biocīdu direktīvu, kas varētu neveicināt investīcijas biocīdos produktos ar jaunām aktīvajām vielām, kas varētu būt mazāk kaitīgi cilvēka veselībai un videi, jo īpaši „nišu” tirgos. Patlaban direktīvā kā vienīgie stimuli jaunu aktīvo vielu ieviešanai ir paredzēts papildus piecu gadu termiņš datu aizsardzībai un iespēja dot pagaidu atļaujas. 7. DIREKTīVAS IETEKME UZ VIDI UN SABIEDRīBAS VESELīBU Direktīvā pirmo reizi ir noteikti aktīvo vielu un biocīdu produktu visaptverošas novērtēšanas sistēmas pamatprincipi. Eiropas Savienībā ir ievērojami paplašinājušās pieejamās zināšanas un uzlabojusies biocīdu produktu kontrole, jo īpaši tajās dalībvalstīs, kurās nebija nekādas sistēmas vai arī bija aptverta tikai daļa biocīdo vielu. Tiešs rezultāts ES tirgū pieejamo biocīdu identificēšanai un novērtēšanas sākšanai ir novecojušo produktu izņemšana no tirgus, tādā veidā iegūstot jaunas atziņas par agrāk izmantotajām ķīmiskajām vielām. Turklāt dažas aktīvās vielas ar ļoti bīstamu iedarbību (strihnīns, arsēna savienojumi, tributilalvas savienojumi vai, piemēram, dažas vielas, kas noārda ozona slāni) ir izņemtas no ES biocīdu tirgus, un tas ir acīmredzams ieguvums videi un veselībai. 8. SECINāJUMI UN PRIEKšLIKUMI PAR DIREKTīVAS PāRSKATīšANU DIREKTīVA IR RADīJUSI PAMATU VIDES UN SABIEDRīBAS VESELīBAS AIZSARDZīBAS LīMEņA UZLABOšANAI, KAS ES pilsoņiem tiek nodrošināts saistībā ar biocīdiem produktiem. Piecu gadu laikā pirms aktīvo vielu pārskatīšanas sākuma 2004. gadā Komisija sadarbībā ar dalībvalstīm un nozari veica Eiropas biocīdu tirgus inventarizāciju un izveidoja esošo aktīvo vielu novērtēšanas strukturētu procedūru. Lai gan nav izdevies ievērot sākotnēji paredzētos esošo aktīvo vielu novērtēšanas termiņus, progress ir bijis tāds pats, vai pat ātrāks, kā citām līdzīgām tiesiskā regulējuma sistēmām, piemēram, par augu aizsardzības produktiem (Direktīva 91/414/EEK) vai esošām ķīmiskām vielām (Regula (EK) Nr. 793/93). 8.1. Pārskatīšanas programma līdz 2010. gadam un vēlāk Jau 2.2. sadaļā norādīts, ka pārskatīšanas programmu acīmredzami nepabeigs sākotnēji ieplānotajā laikā līdz 2010. gada 14. maijam, kas ir arī termiņš, pēc kura pārtrauks piemērot valstu noteikumus attiecībā uz biocīdu produktu laišanu tirgū. Līdz pārejas perioda beigām nepabeidzot aktīvo vielu novērtēšanas programmu, direktīvas saskaņotie noteikumi par produktu atļauju izdošanu varētu nebūt piemērojami visiem tirgū esošajiem biocīdiem produktiem. Ja nevarēs piemērot nevienu no noteikumu kopumiem - ne saskaņotos, ne valstu, noteikumus, attiecībā uz biocīdo produktu laišanu tirgū radīsies tiesiskā regulējuma vakuums. Tas varētu negatīvi ietekmēt sabiedrības veselību (svarīgu biocīdu produktu izņemšana no tirgus) un nelabvēlīgi ekonomiski ietekmēt visus uzņēmumus, kas darbojas biocīdu nozarē. Tāpēc šim paziņojumam ir pievienots priekšlikums direktīvas grozījumiem, par trijiem gadiem pagarinot pārskatīšanas programmas izpildes termiņu, pārejas periodu un dažus noteikumus par datu aizsardzību, kas attiecas uz šo periodu. Tas dotu laiku veikt direktīvas būtisku pārskatīšanu, nosakot pieeju attiecībā uz pārējiem pārskatīšanas programmas elementiem un to stāšanos spēkā, lai nodrošinātu, ka šis darbs tiek pabeigts laikus un sasniedzot tam izvirzītos mērķus. 8.2. Būtiska direktīvas pārskatīšana Priekšlikumu būtiskai direktīvas pārskatīšanai iesniegs līdz 2008. gada beigām. Tie būs vērsti uz šā ziņojuma 4.–6. sadaļā izvirzīto problēmu risinājumu. Patlaban Komisija apsver pasākumus, kā risināt identificētās problēmas, piemēram: - direktīvas darbības jomas vienkāršošana un pielāgošana; - pakāpenība pieejā prasībām attiecībā uz datiem, ņemot vērā samērīguma principu; - datu aizsardzības noteikumu vienkāršošana, ieskaitot gadījumus, kad datu kopīga izmantošana ir obligāta; - nodevu struktūras harmonizācijas vai koordinācijas pilnveidošana; - vienkāršoto procedūru uzlabošana; - pasākumi, lai MVU atvieglotu direktīvas prasību ievērošanu, un pasākumi inovāciju veicināšanai; - biocīdo produktu iekšējo tirgus uzlabošanas pasākumi, tostarp savstarpējas atzīšanas nostiprināšana. 1. pielikums Produkta veids | | Paziņots | Joprojām ir | | Dokumentācija jāiesniedz līdz | Pirmais lēmums gaidāms līdz | Pēdējais lēmums gaidāms līdz | | I pielikums | | | | | | | | | | | | |2006 |2007 |2008 |2009 |2010 |2011 |2012 |2013 |2014 | | | | | | | | | | | | | | | | | | | | | | | | |Koksnes konservanti | |80 |40 | |28.03.2004. |12.01.2007. |29.08.2009. | |1 |2 |30 |7 | | | | | | |40 | |Rodenticīdi | |17 |14 | | | | | | |2 |10 |2 | | | | | | |14 | | | | | | | | | | | | | | | | | | | | | | |Moluskocīdi | |13 |0 | |30.04.2006. |13.02.2009. |1.10.2011. | | | | | | | | | | | |0 | |Insekticīdi | |104 |61 | | | | | | | |5 |30 |20 |6 | | | | |61 | |Repelenti un atraktanti | |41 |19 | | | | | | | |3 |6 |5 |5 | | | | |19 | |Pretapauguma preparāti | |46 |10 | | | | | | | |2 |5 |3 | | | | | |10 | | | | | | | | | | | | | | | | | | | | | | |Dezinfekcijas līdzekļi | |87 |35 | |31.07.2007. |16.05.2010. |31.12.2012. | | | | | |5 |25 |5 | | | |35 | | | |163 |82 | | | | | | | | | |5 |25 |25 |27 | | |82 | | | |108 |50 | | | | | | | | | |5 |25 |20 | | | |50 | | | |105 |55 | | | | | | | | | |5 |25 |25 | | | |55 | | | |52 |21 | | | | | | | | | |5 |15 |1 | | | |21 | |Konservanti (konteineros izmantojamie un metālapstrādes šķidrumi) | |143 |47 | | | | | | | | | |5 |25 |17 | | | |47 | | | |104 |30 | | | | | | | | | |5 |25 | | | | |30 | | | | | | | | | | | | | | | | | | | | | | |Konservanti (plēvju, šķiedru, mūru, dzesēšanas un apstrādes sistēmām ar šķidrumu) | |89 |45 | |31.10.2008. |17.08.2011. |03.04.2014. | | | | | | |4 |25 |16 | | |45 | | | |138 |69 | | | | | | | | | | |4 |25 |25 |15 | |69 | | | |94 |47 | | | | | | | | | | |4 |25 |18 | | |47 | | | |127 |64 | | | | | | | | | | |4 |25 |25 |10 | |64 | | | |118 |59 | | | | | | | | | | |4 |25 |25 |5 | |59 | |Avicīdi | |2 |1 | | | | | | | | | | | |1 | | | |1 | |Piscicīdi | |3 |2 | | | | | | | | | | | |1 | | | |1 | |Pārtikas/ dzīvnieku barības konservanti | |25 |13 | | | | | | | | | | | |4 |9 | | |13 | |Šķidrumi balzamēšanai | |24 |12 | | | | | | | | | | | |4 |8 | | |12 | |Līdzekļi citu mugurkaulnieku apkarošanai | |4 |2 | | | | | | | | | | | |2 | | | |2 | | | | | | | | | | | | | | | | | | | | | | |Kopā | |1687 |777 | | | | | |1 |4 |50 |50 |63 |196 |230 |153 |30 | |777 | | [1] Abi pētījumi ir atrodami: http://ec.europa.eu/environment/biocides/study.htm [2] Komisijas 2000. gada 7. septembra Regula (EK) Nr. 1896/2000 par Eiropas Parlamenta un Padomes Direktīvas 98/8/EK par biocīdajiem produktiem 16. panta 2. punktā minētās programmas pirmo posmu (OV L 228, 8.9.2000., 6. lpp). [3] Komisijas 2003. gada 4. novembra Regula (EK) Nr. 2032/2003 par 10 gadu darba programmas otro fāzi, kas minēta Eiropas Parlamenta un Padomes Direktīvas 98/8/EK 16. panta 2. punktā par biocīdu laišanu tirgū un ar ko groza Regulu (EK) Nr. 1896/2000. [4] Regula Nr. 2032/2003 tika atcelta ar Komisijas Regulu (EK) Nr. 1048/2005 un 1849/2006, un aizstāta ar Komisijas Regulu (EK) Nr. 1451/2007 (galvenokārt vienkāršošanai un konsolidācijai). [5] Pieejami: http://ec.europa.eu/environment/biocides/index.htm un http://ecb.jrc.it/biocides/ [6] Produktu veidu secība 1. att. atbilst novērtēšanas secībai. Vielām, kas iekļautas 4. prioritārajā sarakstā, (piem., 7., 9. ,10.-12., 15., 17., 20., 22. un 23. produkta veidam izmantojamajām vielām) tika ņemts vērā 50% samazinājums, pamatojoties uz pieredzi ar iepriekšējiem prioritārajiem sarakstiem.